La pintora Francisca Rivas inaugura ‘Pinceladas abstractas de la naturaleza’ en la Casa Municipal de Cultura
05 de febrer 2018

![Imagen 1](/media/gq1niyfo/97-pinceladas-abstractas-de-la-naturaleza.jpg)

Este dimecres a les 19 h s'inaugurarà l'exposició ‘Pinceladas abstractas de la naturaleza’, de la pintora local Francisca Rivas, en la Casa Municipal de Cultura del Port de Sagunt. L'exposició estarà oberta al públic del 7 al 25 de febrer.

  

La pintora relata que la seua afició per la pintura **“va començar en 1998, quan em vaig apuntar a un curs per a adults de l'Ajuntament de Sagunt. Va ser tot un descobriment conèixer una faceta de la meua personalitat en la qual mai havia pensat anteriorment. Des d’aleshores la pintura forma part de la meua vida, és més que una afició. El meu anhel em porta sempre a voler saber més, a investigar, practicar, estudiar, etc.”**.

  

Rivas explica: **“Després d'anys intentant copiar la naturalesa de forma realista, o almenys coherent amb el que apreciem, utilitze el color sense tindre en compte l'objecte que volia representar, sense reflexionar, de forma incontrolada i espontània. Em vaig percatar que, sense pensar-ho, havia expressat allò que l'objecte m'inspirava en eixe moment. Des d’aleshores intente no copiar la realitat, sinó sentir-la, intentar entendre-la per poder interpretar el que em transmet”**.

  

Segons la pintora: **“La naturalesa sempre m'ha fet vibrar d'emoció. Em commou, m'agita, o tot el contrari, em relaxa, em calma i em tranquil·litza. Per açò, els meus quadres en este projecte ‘Pinceladas abstractas de la naturaleza’ estan basats en les impressions, bé per agitació i inquietud, o bé per la pau i tranquil·litat que em transmeten”**.

*   [](http://www.facebook.com/sharer.php?u=https://aytosagunto.es/va/actualitat/la-pintora-francisca-rivas-inaugura-pinceladas-abstractas-de-la-naturaleza-en-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-pintora-francisca-rivas-inaugura-pinceladas-abstractas-de-la-naturaleza-en-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pintora-francisca-rivas-inaugura-pinceladas-abstractas-de-la-naturaleza-en-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-pintora-francisca-rivas-inaugura-pinceladas-abstractas-de-la-naturaleza-en-la-casa-municipal-de-cultura/)